cyanic-selkie/wikianc huggingface dataset:
Μεγάλη Λίμνη των Σκλάβων
Η Μεγάλη Λίμνη των Σκλάβων ή Μεγάλη Λίμνη των Δούλων (στα αγγλικά Great Slave Lake, Γκρέιτ Σλέιβ Λέικ) είναι η δεύτερη μεγαλύτερη λίμνη στα Βορειοδυτικά Εδάφη του Καναδά, μετά τη Μεγάλη Λίμνη της Αρκούδας, και ένατη μεγαλύτερη στο κόσμο. Με βάθος 614 μέτρα είναι η βαθύτερη λίμνη στη Βόρεια Αμερική. Ο όγκος υδάτων της λίμνης μεταβάλλεται από 1.070 μέχρι 2.090 κυβικά χιλιόμετρα. Στις όχθες της λίμνης βρίσκεται η πρωτεύουσα των Βορειοδυτικών Εδαφών, το Γέλοουναϊφ, ενώ στις όχθες της βρίσκονται και άλλες πόλεις όπως το Χέι Ρίβερ, Μπεχτσόκο, Φορτ Ρεσολούσιον, Λούτσελκε, Χέι Ρίβερ Ρισέρβ, Ντίτταχ και Εν'Ντίλο.
Γεωγραφία
Οι ποταμοί Χέι, Σλέιβ και Τάλτσον είναι οι κύριοι παραπόταμοι της λίμνης. Από τη λίμνη εκρέει ο ποταμός Μακένζι. Αν και η δυτική ακτή είναι δασική, η ανατολική ακτή και ο βόρειος βραχίονας είναι στη τούνδρα. Οι νότιες και ανατολικές ακτές φτάνουν στην άκρη της καναδικής Ασπίδας. Μαζί με άλλες λίμνες, όπως η Μεγάλη Λίμνη της Αρκούδας και λίμνη Αθαμπάσκα, είναι ένα κατάλοιπο μιας τεράστιας μέτα-παγετωνικής λίμνης. Ο ανατολικός βραχίονας της Μεγάλης Λίμνης των Σκλάβων είναι γεμάτος με τα νησιά, και η έκταση βρίσκεται εντός του Εθνικού Πάρκου Θαϊντένε Νέχε. Η χερσόνησος Πεθέι (Pethei) χωρίζει τον ανατολικό βραχίονα με τον κόλπο ΜακΛέον στο βορρά και το κόλπο Κρίστι στο νότο. Η λίμνη είναι τουλάχιστον εν μέρει, παγωμένη κατά μέσο όρο οκτώ μήνες του έτους.
Κατά τη διάρκεια του χειμώνα, ο πάγος είναι αρκετά παχύς ώστε ημι-ρυμουλκούμενα φορτηγά να περνούν πάνω από τη λίμνη σε παγωμένους δρόμους. Μέχρι το 1967, όταν ένας αυτοκινητόδρομος χτίστηκε γύρω από τη λίμνη, τα εμπορεύματα μεταφέρονταν πάνω στους πάγους στο Γελλουνάιφ, που βρίσκεται στην ακτή βόρεια. Τα εμπορεύματα και τα καύσιμα εξακολουθούν να αποστέλλονται μέσω παγωμένων δρόμων στα ορυχεία διαμαντιών που βρίσκονται κοντά στις πηγές του ποταμού Κοππερμάιν. Ένα πλοίο απαιτούνται για την άφιξη στο Γέλοουναϊφ όταν ο πάγος δεν είναι παρόν ως στερεό στρώμα κατά μήκος του αυτοκινητόδρομου 3 όπου διασχίζει τον ποταμό Μακένζι. Το πλοίο λειτουργεί συνήθως από τα μέσα Μαΐου μέχρι τον Ιανουάριο με μια περίοδο τριών έως τέσσερις εβδομάδες (από τα μέσα Απριλίου μέχρι τα μέσα Μαΐου) να μεσολαβεί μεταξύ του κλεισίματος του δρόμου πάγου και την έναρξη των δρομολογίων του πλοίου. Ωστόσο, η αναμενόμενη για το τέλος του 2012 παράδοσης στη κυκλοφορία της γέφυρας Ντε Τσο, που διασχίζει το Μακένζι, αναμένεται να σταματήσει την ανάγκη για το πλοίο.
Το κύριο δυτικό τμήμα της λίμνης αποτελεί ένα μεσαίου βάθους κοίλωμα με επιφάνεια 18.500 τ.χλμ. και όγκο 596 κ.χλμ. Αυτό το κύριο τμήμα έχει μέγιστο βάθος 187,7 μ. (616 πόδια) και ένα μέσο βάθος 32,2 μέτρων (106 πόδια). Στα ανατολικά, οι κόλποι ΜακΛέοντ και Κρίστι είναι πολύ βαθύτεροι, με το μέγιστο βάθος της λίμνης να καταγράφονται στον κόλπο Κρίστι στα 614 μ. (2.014 πόδια).
Εξωτερικοί σύνδεσμοι
Κατηγορία:Λίμνες του Καναδά Κατηγορία:Βορειοδυτικά Εδάφη
Φριτς Λανγκ
Ο Φριτς Λανγκ (Friedrich Anton Christian Lang, 5 Δεκεμβρίου 1890 – 2 Αυγούστου 1976) ήταν Αυστριακός σκηνοθέτης και, μαζί με τον Φρίντριχ Βίλχελμ Μούρναου, ο βασικός εκπρόσωπος του γερμανικού εξπρεσιονισμού. Το Ινστιτούτο Βρετανικού Κινηματογράφου του έδωσε μάλιστα το χαρακτηρισμό "Master of Darkness".
Γεννήθηκε το 1890 στη Βιέννη. Μετά το σχολείο, παρακολούθησε για σύντομο διάστημα μαθήματα στην Ανώτερη Τεχνική Σχολή της Βιέννης, ενώ αργότερα άρχισε να παίρνει μαθήματα ζωγραφικής. Στο διάστημα μεταξύ 1910 και 1914 ταξίδεψε στην Ευρώπη και, όπως ο ίδιος ισχυρίζονταν, στην Ασία και τη Βόρεια Αφρική. Με το ξέσπασμα του Α' Παγκοσμίου Πολέμου, επιστρέφει στη Βιέννη και κατατάσσεται στο στρατό. Τον Ιούνιο του 1916 τραυματίζεται σοβαρά και καθώς αναρρώνει γράφει μερικά σενάρια για ταινίες. Το 1918 επιστρέφει στη Βιέννη με νευρικές διαταραχές από τους βομβαρδισμούς και για σύντομο διάστημα δουλεύει ως ηθοποιός, προτού δεχθεί τη δουλειά του σεναριογράφου στην εταιρεία παραγωγής Decla του Έριχ Πόμερ στο Βερολίνο. Εκεί, εργάστηκε για λίγο ως σεναριογράφος αλλά γρήγορα στράφηκε στη σκηνοθεσία συνεργαζόμενος με εταιρείες όπως η UFA και η Nero-Film.
Το 1920 γνωρίζει την ηθοποιό και συγγραφέα Τέα φον Χάρμπου (1889 - 1954), η οποία έγραψε σχεδόν πάντοτε μαζί του τα σενάρια των πιο γνωστών του ταινιών: Dr. Mabuse der Spieler, Die Nibelungen, Metropolis, και Ο Δράκος του Ντίσελντορφ. Παντρεύονται το 1922 για να χωρίσουν το 1933. Την ίδια χρονιά απαγορεύεται από το Γ' Ράιχ η προβολή της ταινίας του Testament des Dr. Mabuse και ο Λανγκ φεύγει για το Παρίσι, για να καταλήξει, ένα χρόνο αργότερα στην Αμερική. Αρχικά υπογράφει συμβόλαιο με την ΜGΜ και τα επόμενα είκοσι χρόνια θα σκηνοθετήσει αρκετές αμερικανικές ταινίες. Το 1950 σκηνοθετεί τις τρεις τελευταίες του ταινίες στα γερμανικά, οι οποίες έτυχαν άσχημης υποδοχής από το κοινό. Το 1964, σχεδόν τυφλός, έγινε πρόεδρος της επιτροπής του Φεστιβάλ των Καννών. Ως σκηνοθέτης είχε τη φήμη του τελειομανούς και κακού χαρακτήρα που κακομεταχειριζόταν τους ηθοποιούς. Πέθανε στην Καλιφόρνια το 1976.
Εξωτερικοί σύνδεσμοι
Κατηγορία:Αυστριακοί σεναριογράφοι Κατηγορία:Αμερικανοί σεναριογράφοι Κατηγορία:Αυστριακοί σκηνοθέτες κινηματογράφου Κατηγορία:Αμερικανοί σκηνοθέτες κινηματογράφου
Ιεβοσθέ
Ο Ιεβοσθέ, κατ΄ άλλους Ισβασθέ ή Ισβαάλ ή Ιεσσιού ή και Εσβάαλ ή Ις-Βοσθέ.
Πρόσωπο που αναφέρεται στη Παλαιά Διαθήκη.
Ο Ιεβοσθέ φέρεται ως γιος και διάδοχος του Βασιλέως του Ισραήλ Σαούλ. Ανήλθε στο θρόνο περί το 1008 π.Χ. αφού προηγουμένως είχε συνάψει κάποιο είδος ειρήνης προς τους Φιλισταίους οι οποίοι είχαν νικήσει τον πατέρα του. Βασίλευσε ειρηνικά για δύο μόνο έτη μετά τα οποία όταν ο Δαυίδ ανακηρύχθηκε στη Χεβρών Βασιλιάς της φυλής του Ιούδα κήρυξε τον πόλεμο εναντίον του Ιεβοσθέ που διάρκεσε 7,5 έτη.
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης Κατηγορία:Βασιλείς του αρχαίου Ισραήλ
Κακοπέρατο Εύβοιας
Το Κακοπέρατο είναι παραθαλάσσιος οικισμός του Δήμου Διρφύων - Μεσσαπίων στην κεντρική Εύβοια και την Περιφερειακή Ενότητα Εύβοιας. Βρίσκεται στα νότια παράλια του Βόρειου Ευβοϊκού κόλπου σε απόσταση 16 χλμ. Δ.-ΒΔ. από τα Ψαχνά (έδρα δήμου), 29 ΒΔ. από την Χαλκίδα και η παραλία του αποτελεί καλοκαιρινό προορισμό των κατοίκων της Νεροτριβιάς και της γύρω περιοχής. Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στο δήμο Διρφύων-Μεσσαπίων. Σύμφωνα με το σχέδιο Καλλικράτης μαζί με τη Δάφνη, τον Θηλυκόντα, τη Θεοτόκο και την Νεροτριβιά αποτελούν την τοπική κοινότητα Νεροτριβιάς που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 45 κάτοικοι.
Παραπομπές
Κατηγορία:Δήμος Διρφύων - Μεσσαπίων Κατηγορία:Χωριά του νομού Εύβοιας
1-προπεν-1-αμίνη
Η προπεν-1-αμίνη-1 ή 1-αμινοπροπένιο-1 ή προπεν-1-υλαμίνη-1  ή 1-αζαβουτένιο-2 (σε δύο (2) γεωμετρικά ισομερή) είναι η χημική ένωση με σύντομο συντακτικό τύπο CH3CH=CHNH2. Είναι μια αλκεναμίνη (ή και γενικότερα εναμίνη), δηλαδή άκυκλη μονοαμίνη με ένα διπλό δεσμό. Με βάση το χημικό τύπο της, C3H7N, έχει τα ακόλουθα ένδεκα (11) ισομερή θέσης:
Ταυτομέρεια
Βασική ιδιότητά της είναι η ταυτομέρεια με την προπανιμίνη-1, με την οποία βρίσκεται πάντα σε χημική ισορροπία, έντονα μετατοπισμένη σε όφελος της ιμίνης, η οποία όμως δεν είναι δυνατό να απομονωθεί χωρίς την παρουσία ανιχνεύσιμων ιχνών προπεν-1-αμίνης-1. Μπορεί να καταλυθεί προς την επιθυμητή κατεύθυνση με παρουσία οξέων, βάσεων ή ουσιών που απομακρύνουν ποσότητες από τη μια από τις δύο ενώσεις:
Πηγές
Κατηγορία:Αλκεναμίνες
Πάρνου
Η πόλη ιδρύθηκε το 1251 μ.Χ. με το όνομα Περόνα (εσθονικά Vana-Pärnu) και τελικά καταστράφηκε περίπου το 1600. Η πόλη ήταν μέλος της Χανσεατικής Ένωσης και ένα σημαντικό λιμάνι, «ελεύθερο πάγων», της Λιβονίας. Από το 1560 έως το 1617 ο έλεγχος της πόλης πέρασε στην Πολωνο-Λιθουανική Κοινοπολιτεία. Η Σουηδία πήρε τον έλεγχο της πόλης κατά τον 16ο αιώνα, αλλά στη συνέχεια απορροφήθηκε από τη Ρωσική Αυτοκρατορία το 1710, μετά τον Μεγάλο Βόρειο Πόλεμο.
Εξωτερικοί σύνδεσμοι
Κατηγορία:Πόλεις της Εσθονίας Κατηγορία:Μέλη της Χανσεατικής Ένωσης
Γκόραν Βλάοβιτς
Ο Γκόραν Βλάοβιτς (Goran Vlaović) είναι Κροάτης πρώην διεθνής ποδοσφαιριστής γεννημένος στη Νόβα Γκαρντίσκα στις 7 Αυγούστου του 1972.
Καριέρα
Ξεκίνησε την καριέρα του το 1989 από την ΝΚ Όσιγιεκ και το 1992 μεταγράφηκε στη Κροάσια Ζάγκρεμπ. Αναδείχθηκε 2 φορές Πρώτος σκόρερ του Κροατικού Πρωταθλήματος το 1993 και το 1994 και το 1993 ψηφίστηκε ως ο Κορυφαίος ποδοσφαιριστής του Κροατικού Πρωταθλήματος. Κατέκτησε το Πρωτάθλημα το 1993 και το Κύπελλο το 1994 με τον ίδιο να είναι ο πρώτος σκόρερ της διοργάνωσης.
Οι εμφανίσεις του με την Κροάσια Ζάγκρεμπ του έδωσαν την ευκαιρία να μεταγραφεί στο Καμπιονάτο και την Πάδοβα όπου αγωνίστηκε από το 1994 έως το 1996. Συμμετείχε στο Euro 1996 και έδωσε τη νίκη στον αγώνα με την Τουρκία με την Κροατία να φτάνει στα προημιτελικά της διοργάνωσης. Το ίδιο έτος κατέκτησε με την Κροατία το διεθνές τουρνουά 1996 King Hassan II International Cup Tournament με το ίδιο να αναδεικνύεται πρώτος σκόρερ της διοργάνωσης.
Το 1996 αποκτήθηκε από τη Βαλένθια και με την οποία αγωνίστηκε έως το 2000. Το 1998 υπήρξε μέλος της Εθνικής Κροατίας στο Μουντιάλ της Γαλλίας όπου η Κροατία κατέκτησε την 3η θέση. Σημείωσε γκολ στο νικηφόρο προημιτελικό εναντίον της Γερμανίας. Τιμήθηκε από τη χώρα του με το ετήσιο βραβείο Φράνιο Μπουσάρ μαζί με όλη την εθνική ομάδα.
Με τη Βαλένθια κατέκτησε το Κύπελλο Ιντερτότο το 1998 και το Κύπελλο Ισπανίας το ίδιο έτος. Το 1999 κατέκτησε το Σούπερ Καπ Ισπανίας και το 2000 υπήρξε μέλος της ομάδας της Βαλένθια που έφτασε έως τον τελικό του Τσάμπιονς Λιγκ.
Το 2000 μεταγράφηκε στον Παναθηναϊκό και κατά τη διάρκεια της τετραετούς παρουσίας του σημείωσε 29 γκολ σε 64 συμμετοχές στο πρωτάθλημα, επίδοση που τον κατατάσσει στην 4η θέση της λίστας με τους Κορυφαίους Ξένους Σκόρερ της ιστορίας του Παναθηναϊκού. Στις 20 Οκτωβρίου του 2001, στο γήπεδο της Λεωφόρου Αλεξάνδρας, πέτυχε τα 5 από τα συνολικά 8 της νίκης του Παναθηναϊκού επί της Παναχαϊκής. Στην ιστορία του Παναθηναϊκού μόνο ο Κριστόφ Βαζέχα είχε καταφέρει να σημειώσει 5 γκολ σε έναν αγώνα και το επανέλαβε ο Μάρκους Μπεργκ πολλά χρόνια αργότερα. Το γκολ του, με το πανέξυπνο φάουλ που είχε εκτελέσει, ανοίγοντας το σκορ υπέρ του Παναθηναϊκού μέσα στην έδρα της Σάλκε το 2001 αλλά και εκείνο απέναντι στη Μαγιόρκα άνοιξαν το δρόμο για την πρόκριση και την πορεία του Παναθηναϊκού έως τα προημιτελικά του Τσάμπιονς Λιγκ της περιόδου 2001-02. Θα μπορούσε να είχε δώσει την πρόκριση στα ημιτελικά της διοργάνωσης του Τσάμπιονς Λιγκ εάν ευστοχούσε σε μεγάλη ευκαιρία στα τελευταία λεπτά προημιτελικού απέναντι στη Μπαρτσελόνα.
Το 2002 συμμετείχε με την Εθνική Κροατίας στο Μουντιάλ της Κορέας - Ιαπωνίας. Ολοκλήρωσε την καριέρα του κατακτώντας με τον Παναθηναϊκό το Πρωτάθλημα και το Κύπελλο Ελλάδας, το 2004.
Εξωτερικές σύνδεσμοι
Κατηγορία:Κροάτες ποδοσφαιριστές Κατηγορία:Ποδοσφαιριστές Παναθηναϊκού Κατηγορία:Επιθετικοί ποδοσφαιριστές Κατηγορία:Ποδοσφαιριστές ΝΚ Όσιγιεκ Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές Κάλτσιο Πάντοβα Κατηγορία:Ποδοσφαιριστές Βαλένθια ΚΦ Κατηγορία:Ποδοσφαιριστές Εθνικής Κροατίας Κ21 Κατηγορία:Ποδοσφαιριστές Εθνικής Κροατίας Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στην Ισπανία Κατηγορία:Κροάτες ποδοσφαιριστές στο εξωτερικό
Πανεπιστήμιο Λίβερπουλ Τζον Μουρς
Το πανεπιστήμιο Τζον Μουρς (Αγγλ. Liverpool John Moores University) βρίσκεται στο Λίβερπουλ της Αγγλίας. Το πανεπιστήμιο πριν πάρει την ονομασία που έχει τώρα ονομαζόταν πολυτεχνικό πανεπιστήμιο του Λίβερπουλ. Υπάρχουν αλλα δύο πανεπιστήμια στην πόλη του Λίβερπουλ, το πανεπιστήμιο Λίβερπουλ και το Λίβερπουλ «Χόουπ» (Hope). Οι σπουδαστές του Τζον Μουρς φθάνουν τους 23.000 συμπεριλαμβανομένων και φοιτητών από άλλες χώρες.
Θέση
thumb|left|250px|Άποψη του Πανεπιστημίου
Το κεντρικό κτίριο του πανεπιστημίου βρίσκεται στην οδό Μπάιρομ (Αγγλ. Byrom Street). Στο κεντρικό αυτό κτίριο στεγάζονται οι περισσότεροι τομείς του πανεπιστημίου, ωστόσο, το πανεπιστήμιο έχει δημιουργήσει και άλλα κτίρια τα οποία είναι διασκορπισμένα στο κέντρο του Λίβερπουλ.
Εξωτερικοί σύνδεσμοι
Μουρς Κατηγορία:Λίβερπουλ
Ανάγλυφο του ποιητή (Μουσείο της Ακρόπολης)
Το Ανάγλυφο του ποιητή που φιλοξενείται στο Μουσείο της Ακρόπολης βρέθηκε στο δυτικό κλίτος της Ακρόπολης στις 20 Ιανουαρίου 1899 κατά τις αρχαιολογικές ανασκαφές του Γερμανικού Ινστιτούτου.
Περιγραφή
Έχει φιλοτεχνηθεί από μάρμαρο Πεντέλης. Το αριστερό μέρος έχει σπάσει και λείπει. Το υπόλοιπο διατηρείται σε καλή κατάσταση με μικρές φθορές. Εικονίζεται ένας ηλικιωμένος πωγωνοφόρος άνδρας καθισμένος σε θρόνο προς τα αριστερά. Τα μακρυά μαλλιά που πέφτουν στο κούτελο είναι στεφανωμένα με την ταινία των ποιητών. Το γένι είναι κοντό. Τα χαρακτηριστικά του προσώπου και του χεριού είναι λεπτομερώς επεξεργασμένα. Φοράει μανδύα και σανδάλια. Στο βάθος μια κουρτίνα είναι κρεμασμένη λοξά.
Ερμηνεία
Το ανάγλυφο ήταν ίσως αναθηματικό γωνιακό ακρωτήριο σε κάποιο ναό του Διονύσου κοντά στην Ακρόπολη. Ο ποιητής παρατηρεί κάποιο αντικείμενο ή άνθρωπο που πρέπει να βρίσκονταν αντικριστά στο ίδιο ύψος με αυτόν. Η στάση του σώματος συναντάται σε παρόμοια επιτύμβια ανάγλυφα, ενώ τα σανδάλια είναι της εποχής του Ομήρου.
Ιστορική τοποθέτηση
Είναι χαμηλό ανάγλυφο της εποχής ακμάζουσας αττικής τέχνης στα τέλη του 4ου αιώνα π.Χ.
Πηγές
Κατηγορία:Ανάγλυφα Κατηγορία:Μουσείο Ακρόπολης Κατηγορία:Αρχαιολογικά ευρήματα στην Αττική
Πανηγυρισμός γκολ
Στον αθλητισμό, ο πανηγυρισμός γκολ είναι η πρακτική του πανηγυρισμού για την επίτευξη ενός γκολ. Ο πανηγυρισμός πραγματοποιείται συνήθως από τον σκόρερ και μπορεί να περιλαμβάνει τους συμπαίκτες του, τον προπονητή ή το προπονητικό επιτελείο ή τους υποστηρικτές της ομάδας. Ενώ αναφέρεται στον πανηγυρισμό ενός γκολ γενικά, ο όρος μπορεί επίσης να εφαρμοστεί σε συγκεκριμένες ενέργειες, όπως ένας παίκτης να αφαιρεί το σορτς του ή να κάνει τούμπες. Οι πανηγυρισμοί είναι γενικά πιο ουσιαστικοί σε αθλήματα με χαμηλότερα σκορ, όπως το ποδόσφαιρο και το χόκεϊ επί πάγου, όπου το σκορ έχει μεγαλύτερη σημασία.
Πολλοί πανηγυρισμοί γκολ έχουν απαθανατιστεί, όπως σε αγάλματα (Τιερί Ανρί και Μπόμπι Ορ), διαφημίσεις (Ρονάλντο), γραμματόσημα (Πελέ), εξώφυλλα περιοδικών ή σε βιντεοπαιχνίδια, όπου οι Κριστιάνο Ρονάλντο, Γκάρεθ Μπέιλ, Λιονέλ Μέσι, μεταξύ πολλών άλλων, παρουσιάζονται στη σειρά της FIFA.
Τραγούδι για το γκολ
μικρογραφία| Εκτός από το «[[Jump (τραγούδι, Van Halen)|Jump» που παίζεται, μερικές φορές ανάβουν φωτοβολίδες στο Στάδιο Τζουζέπε Μεάτσα της ΑΚ Μίλαν όταν σημειώνεται ένα γκολ.]] Ένα τραγούδι για γκολ ή μουσική πανηγυρισμού γκολ είναι ένα σύντομο μουσικό κομμάτι που παίζεται σε αθλήματα όπως το ποδόσφαιρο ή το χόκεϊ επί πάγου μετά το γκολ. Μερικές φορές ακούγεται μια κόρνα γκολ πριν παιχτεί το τραγούδι, ειδικά στο National Hockey League (NHL).
Στο χόκεϊ επί πάγου, η χρήση τραγουδιών γκολ είναι πολύ συνηθισμένη. Πριν από το 2012, ένα γκολ των Μόντρεαλ Κανάντιενς του NHL, στο Bell Centre, ακολουθήθηκε από το «Vertigo» των U2. Οι Νιου Γιορκ Ρέιντζερς παίζουν το τραγούδι «Slapshot», το οποίο γράφτηκε από τον Ρέι Καστόλντι, τον μουσικό διευθυντή στο Madison Square Garden. Οι Σικάγο Μπλάκχοκς και Νότιγχαμ Πάνθερς παίζουν το «Chelsea Dagger» των The Fratellis μετά από κάθε γκολ εντός έδρας.
Κοινοί πανηγυρισμοί
δεξιά|μικρογραφία| Ο [[Νολίτο πανηγυρίζει μετά από γκολ τρέχοντας μακριά από τους συμπαίκτες του.]] δεξιά|μικρογραφία| Οι παίκτες της [[Ατλέτικο Μαδρίτης πανηγυρίζουν ένα γκολ με ομαδική αγκαλιά.]] δεξιά|μικρογραφία| Οι [[Νεϊμάρ, Ραμίρες και Αντρέ Σάντος πανηγυρίζουν ένα γκολ με χορό]] δεξιά|μικρογραφία| Αφού κάνει τον σταυτό του, ο [[Λιονέλ Μέσι συχνά πανηγυρίζει ένα γκολ δείχνοντας ένα δάχτυλο σε κάθε χέρι προς τον ουρανό αφιερωμένο στην αείμνηστη γιαγιά του. Οι παίκτες συχνά δείχνουν προς τον ουρανό για να ευχαριστήσουν τον Θεό ή να αναγνωρίσουν κάποιον που έχει πεθάνει. ]] μικρογραφία| Ο [[Ροναλντίνιο πανηγυρίζει ένα γκολ κουνώντας και τα δύο χέρια ]] μικρογραφία| Ο [[Στίβεν Τζέραρντ πανηγυρίζει προς του οπαδούς. Οι παίκτες συχνά δείχνουν ή χαιρετίζουν τους οπαδούς τους, ενώ κάποιοι προκαλούν τους αντίπαλους οπαδούς]]
Τιμωρία
μικρογραφία| Στον [[Γιώργος Κατίδης|Γιώργο Κατίδη επιβλήθηκε πρόστιμο 50.000 ευρώ και ισόβιος αποκλεισμός από την εκπροσώπηση της Εθνικής Ελλάδας, αφού πανηγύρισε το γκολ με ναζιστικό χαιρετισμό.]] μικρογραφία| Ο [[Πάολο Ντι Κάνιο τιμωρήθηκε με αποκλεισμό και πρόστιμο αφού πανηγύρισε ένα γκολ με φασιστικό χαιρετισμό ενώ έπαιζε για την ΣΣ Λάτσιο.]] μικρογραφία| Ο [[Σερντάν Σακίρι πανηγύρισε ένα γκολ του στο Παγκόσμιο Κύπελλο του 2018 κάνοντας με τα χέρια του τον αλβανικό αετό, σύμβολο των Αλβανών, προς τους Σέρβους οπαδούς.]] Σύμφωνα με τους κανόνες των αγώνων (Νόμος 12):
Το άλμα στο πλήθος είναι επίσης αδίκημα που μπορεί να τιμωρηθεί («σκόπιμη έξοδος από τον αγωνιστικό χώρο χωρίς την άδεια του διαιτητή», όπως προσδιορίζεται στον Νόμο 12).
Οι παίκτες μπορεί επίσης να τιμωρηθούν για αποκάλυψη μπλουζών που περιέχουν κάποιο είδος μηνύματος που απευθύνεται στους θεατές. Αξιοσημείωτα παραδείγματα περιλαμβάνουν τον Ρόμπι Φάουλερ, ο οποίος δέχτηκε κάρτα επειδή έδειξε ένα μπλουζάκι που σχεδιάστηκε για να υποστηρίξει την απεργία των λιμενεργατών του Λίβερπουλ, ενσωματώνοντας το Κάλβιν Κλάιν "CK" στη λέξη doCKer και τον Τιερί Ανρί, στον οποίο επιβλήθηκε πρόστιμο από την UEFA αφού αφαίρεσε τη φανέλα του της Άρσεναλ για να αποκαλύψει ένα μπλουζάκι που έγραφε «For the new-born Kyd», το οποίο απευθυνόταν στην φίλο του, τραγουδίστρια του συγκροτήματος Texas, Σαρλίν Σπιτέρι, που μόλις είχε γεννήσει. Το 1999, στον Ρόμπι Φάουλερ επιβλήθηκε επίσης πρόστιμο 60.000 λιρών από την ομάδα του και την Πρέμιερ Λιγκ επειδή πανηγύρισε το γκολ του με πέναλτι εναντίον της Έβερτον πέφτοντας στα τέσσερα και μιμούμενος το ρουθούνισμα κοκαΐνης από τη λευκή γραμμή. Αν και θεωρήθηκε ως η απάντηση του Φάουλερ στις κατηγορίες για κατάχρηση ναρκωτικών στον ταμπλόιντ Τύπο, ο τότε προπονητής Ζεράρ Ουγιέ, ισχυρίστηκε περίφημα ότι απλώς μιμούνταν «μια αγελάδα που έτρωγε γρασίδι».
Τον Ιανουάριο του 1998, ο μέσος της Ρέιντζερς, Πολ Γκασκόιν, προκάλεσε σοβαρή διαμάχη κατά τη διάρκεια ενός πανηγυρισμού γκολ, όπου μιμήθηκε να παίζει φλάουτο (συμβολισμός του παιξίματος φλάουτου των διαδηλωτών του Τάγματος της Οράγγης) κατά τη διάρκεια ενός αγώνα εναντίον της Σέλτικ στο Σέλτικ Παρκ. Η χειρονομία εξόργισε τους οπαδούς της Σέλτικ που τον γιούχαραν και στον Γκασκόιν επιβλήθηκε πρόστιμο 20.000 λιρών από τη Ρέιντζερς μετά το περιστατικό. Δέχτηκε επίσης απειλή θανάτου από ένα μέλος του Ιρλανδικού Δημοκρατικού Στρατού (IRA) μετά το περιστατικό.
Ο επιθετικός της Μπόκα Τζούνιορς Κάρλος Τέβες αποβλήθηκε επειδή μιμήθηκε το κοτόπουλο όταν πανηγύρισε ένα γκολ εναντίον της Ρίβερ Πλέιτ κατά τη διάρκεια του Κόπα Λιμπερταδόρες 2004, κοροϊδεύοντας ξεκάθαρα το αντίπαλο πλήθος, με τη Ρίβερ να αποκαλείται «Γκαλίνας» («κοτόπουλα») από άλλους οπαδούς.
Ο Πάολο Ντι Κάνιο άφησε το στίγμα του το 2005, όταν κατά τη διάρκεια της περιόδου του στη Λάτσιο, έκανε ένα φασιστικό χαιρετισμό στους δεξιούς οπαδούς. Ως αποτέλεσμα, του επιβλήθηκε πρόστιμο και τιμωρία.
Ο παίκτης της Ίπσουιτς Τάουν, Ντέιβιντ Νόρις έλαβε πρόστιμο αφού χρησιμοποίησε χειροπέδες για να πανηγυρίσει το γκολ εναντίον της Μπλάκπουλ τον Νοέμβριο του 2008, αφιερώνοντας το γκολ στον πρώην συμπαίκτη Λουκ ΜακΚόρμικ, ο οποίος φυλακίστηκε για θάνατο από επικίνδυνη οδήγηση. Ο μέσος της Έβερτον Τιμ Κέιχιλ έλαβε παρόμοιο πρόστιμο για μια παρόμοια χειρονομία σε έναν αγώνα στις 2 Μαρτίου 2008. Παρόμοιο περιστατικό έλαβε χώρα σε αγώνα της Τσέλσι εναντίον της Μίντλεσμπρο, όταν ο Σαλομόν Καλού της Τσέλσι σκόραρε δύο γκολ και στη συνέχεια σταύρωσε τα χέρια με τον Ιβοριανό συμπαίκτη του, Ντιντιέ Ντρογκμπά. Αργότερα, ωστόσο, αποκαλύφθηκε ότι ισχυρίστηκε ότι ήθελε να δοκιμάσει ένα νέο πανηγυρισμό και δεν υποστήριζε έναν Ιβοριανό κατάδικο.
Σε έναν αγώνα της Πρέμιερ Λιγκ μεταξύ Μάντσεστερ Σίτι και Άρσεναλ το 2009, ο επιθετικός της Μάντσεστερ Σίτι, Εμανουέλ Αντεμπαγιόρ, έλαβε κίτρινη κάρτα επειδή έτρεξε σε όλο το μήκος του γηπέδου για να πανηγυρίσει το γκολ του μπροστά στους οπαδούς της Άρσεναλ. Αυτό θεωρήθηκε αμφιλεγόμενο επειδή ο Αντεμπαγιόρ υπέγραψε στη Μάντσεστερ Σίτι εκείνο το καλοκαίρι από την Άρσεναλ.
Τον Μάρτιο του 2013, ο μέσος της ΑΕΚ, Γιώργος Κατίδης, έκανε ναζιστικό χαιρετισμό προς το πλήθος, αφού σημείωσε το νικητήριο γκολ εναντίον της Βέροιας. Αν και αργότερα είπε ότι δεν είχε συνειδητοποιήσει το νόημα της χειρονομίας, του επιβλήθηκε πρόστιμο 50.000 ευρώ, του απαγόρευσαν να παίξει στην ΑΕΚ για το υπόλοιπο της σεζόν και του απαγόρευσαν ισόβια να εκπροσωπήσει την Εθνικής Ελλάδας σε διεθνές επίπεδο.
Ο επιθετικός της Γουέστ Μπρόμιτς, Νικολά Ανελκά, τιμωρήθηκε με αποκλεισμό για πέντε αγώνες και πρόστιμο επειδή πανηγύρισε ένα γκολ που σημείωσε τον Δεκέμβριο του 2013 με χειρονομία κενέλ. Ενώ υπήρχε διαμάχη σχετικά με τη σύνδεση της χειρονομίας με τον αντισημιτισμό, ο Ανελκά απαλλάχθηκε από το ότι ήταν αντισημιτικός ή ότι ενέκρινε τον αντισημιτισμό.
Στο Παγκόσμιο Κύπελλο του 2018 στη Ρωσία, ο Σερντάν Σακίρι και ο επίσης Ελβετός σκόρερ Γκρανίτ Τζάκα, ο οποίος είναι επίσης κοσοβάρικης καταγωγής, πανηγύρισαν τα γκολ τους κάνοντας μια χειρονομία αετού, σύμβολο των Αλβανών, προς τους Σέρβους φιλάθλους. Η FIFA επέβαλε πρόστιμο 10.000 ελβετικών φράγκων στους Τζάκα και Σακίρι «για αντιαθλητική συμπεριφορά που αντίκειται στις αρχές του fair-play».
Μη πανηγυρισμός γκολ
Η άρνηση του πανηγυρισμού ενός γκολ ή η ανάληψη σιωπηρών πανηγυρισμών γκολ δεν είναι άγνωστο και όχι ασυνήθιστο στο ποδόσφαιρο. Στην περίπτωση του πρώτου, παρατηρείται συχνά όταν ένας παίκτης σκοράρει εναντίον ενός πρώην συλλόγου, ειδικά εκείνου όπου ο παίκτης ξεκίνησε την καριέρα του και/ή είχε τη μεγαλύτερη περίοδο επιτυχίας του ή όπου έκανε το όνομά του για πρώτη φορά. Ωστόσο, ο μη πανηγυρισμός ενάντια σε πρώην συλλόγους φαίνεται να είναι μια αρκετά πρόσφατη τάση. Υπάρχουν αρκετά καταγεγραμμένα παραδείγματα παικτών που πανηγύριζαν ενάντια στην παλιά τους ομάδα πριν από τη δεκαετία του 2000, όταν αυτή η πρακτική άρχισε να θεωρείται ασέβεια. Αντίθετα, το να μην πανηγυριστεί ένα γκολ για την τρέχουσα ομάδα θα μπορούσε να θεωρηθεί κάπως περίεργο. Τερματοφύλακες που σκοράρουν γκολ με ένα μακρινό λάκτισμα που μπορεί να βοηθηθεί από τον άνεμο ή ξεπερνάει τον αντίπαλο τερματοφύλακα όταν αναπηδήσει στον αγωνιστικό χώρο, δεν μπορούν να πανηγυρίσουν, ως ένδειξη σεβασμού προς τον αντίπαλο τερματοφύλακα.
Ο σιωπηλός πανηγυρισμός εμφανίζεται συνήθως όταν σημειώνεται ένα γκολ παρηγοριάς σε έναν αγώνα που κατά τα άλλα είναι ήδη χαμένος. Ο πανηγυρισμός μπορεί να παραλειφθεί εντελώς εάν δεν υπάρχει αρκετός χρόνος στο ρολόι και η ηττημένη ομάδα θέλει να συνεχιστεί ο αγώνας το συντομότερο δυνατό. Συμβαίνει επίσης όταν ένας μεγάλος αριθμός γκολ έχει σημειωθεί από μία ομάδα σε έναν αγώνα και το αποτέλεσμα έχει ήδη κριθεί πέρα από κάθε αμφιβολία. Για μεταγενέστερα γκολ, οι πανηγυρισμοί μπορεί να μειωθούν ή να μην υπάρχουν. Αρκετοί (αν και όχι όλοι) από τους πανηγυρισμούς γκολ του μέσου της Σαουθάμπτον, Ματ Λε Τισιέ, ήταν ιδιαίτερα υποτιμημένοι παρά το γεγονός ότι σημείωσε μια σειρά από θεαματικά ή τεχνικά δύσκολα γκολ κατά τη διάρκεια της καριέρας του. Ένα παράδειγμα αυτού είναι η έλλειψη πανηγυρισμού του αφού σημείωσε ένα γκολ από 30 γιάρδες εναντίον της Μπλάκμπερν Ρόβερς τη σεζόν 1994–95 που αργότερα ψηφίστηκε ως Γκολ της Σεζόν. Ο Λε Τισιέ δήλωσε από τότε ότι δεν πανηγύρισε από σεβασμό για τον πρώην συμπαίκτη και φίλο του Τιμ Φλάουερς, ο οποίος ήταν ο τερματοφύλακας της Μπλάκμπερν.
Στο χόκεϊ επί πάγου, θεωρείται καλή εθιμοτυπία να μην πανηγυρίζεται ένα γκολ που γίνεται σε άδειο τέρμα όπου έχει τραβηχτεί ο τερματοφύλακας, λόγω της ευαλωτότητας της αντίπαλης ομάδας και της έλλειψης πρόκλησης.
Τραυματισμοί
Ο Νικολάι Μύλερ τραυματίστηκε κάποτε ενώ πανηγύριζε ένα γκολ εναντίον της ΦΚ Άουγκσμπουργκ, όταν στριφογύριζε επανειλημμένα σε στυλ «ελικοπτέρου» που μέχρι εκείνο το σημείο ήταν ο πανηγυρισμός σήμα κατατεθέν του. Η ιατρική εξέταση επιβεβαίωσε ότι ο επιθετικός είχε υποστεί ρήξη του πρόσθιου χιαστού συνδέσμου στο δεξί του γόνατο. Έμεινε εκτός δράσης για 10 μήνες και μετά τον υποβιβασμό της ομάδας του αποχώρησε από τον σύλλογο.
Πανηγυρισμοί προπονητών
Οι προπονητές (και το προπονητικό επιτελείο) είναι γνωστοί για τους πληθωρικούς πανηγυρισμούς των γκολ τους. Μερικοί αξιοσημείωτοί πανηγυρισμοί περιλαμβάνουν:
Παραπομπές
Κατηγορία:Σκοράρισμα (ποδόσφαιρο) Κατηγορία:Ορολογία ποδοσφαίρου Κατηγορία:Ποδοσφαιρικός πολιτισμός Κατηγορία:Αθλητικός πολιτισμός
Ιεζάβελ
Φέρεται ως πριγκίπισσα της Τύρου και της Σιδώνας, κόρη του Βασιλέως αυτών Εθβαάλ Α΄ και αργότερα σύζυγος του Βασιλέως του Ισραήλ Αχαάβ και επίσης ότι είχε ανατραφεί από μικρή στη λατρεία του Βαάλ και της Αστάρτης. Υπήρξε δεινή διώκτρια του Ιουδαϊσμού και του Προφήτη Ηλία και υπεύθυνη για τον θάνατο του Ναβουθαί. Μετά τον θάνατο του συζύγου της Αχαάβ εκδιώχθηκε από τον σφετεριστή του θρόνου και καταληψία Ιεχού ή Ιηού ο οποίος διέταξε να την πετάξουν απ΄το παράθυρο. Κατόπιν ο Ιηού πέρασε πάνω απ το πτώμα της με την άμαξά του (Β' Βασιλέων 9:30-37) και έδωσε το πτώμα της για βορά σκύλων.
Στην αποκάλυψη του Ιωάννη το όνομα της Ιεζάβελ, συνδέεται με εκείνο της γυναίκας αποστάτισσας της εκκλησίας (2:20).
Επίσης ήταν αυτή που έπεισε τον Αχαάβ να αρπάξει το χωράφι ενός χωρικού, με παράνομο τρόπο και σκοτώνοντας τον κάτοχο του. Γι'αυτό το λόγο κατεκρίθηκε από τον Προφήτη Ηλία.
Παραπομπές
Ιεζαβελ
Νέος Παγώντας Εύβοιας
Ο Νέος Παγώντας είναι πολύ μικρός ημιορεινός οικισμός στην κεντρική Εύβοια και την Περιφερειακή Ενότητα Εύβοιας, ο οποίος βρίσκεται σε απόσταση 22 χλμ. Β.-ΒΔ. από τα Ψαχνά (έδρα δήμου), 35 Β. από την Χαλκίδα. Βρίσκεται στα ανατολικά όρια του "Καταφυγίου Άγριας Ζωής Δαφνώντα" και τους νοτιοανατολικούς πρόποδες του όρους Καντήλι ενώ μέσα από αυτόν περνάει η ΕΟ Χαλκίδας - Αιδηψού στο ύψος του χωριού Παγώντα. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην κοινότητα Παγώντα. Σύμφωνα με το σχέδιο Καλλικράτης μαζί με τον Παγώντα και τις Μαρκάτες αποτελούν την τοπική κοινότητα Παγώντα που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 3 κάτοικοι.
Παραπομπές
Κατηγορία:Δήμος Διρφύων - Μεσσαπίων Κατηγορία:Χωριά του νομού Εύβοιας
Θωμάς Λιακουνάκος
Ο Θωμάς Λιακουνάκος είναι Έλληνας επιχειρηματίας, ιδρυτής του Ομίλου Axon και Πρόεδρος της Επιτροπής Στρατηγικού Σχεδιασμού της Euromedica. Είναι παντρεμένος με τη Νατάσα Κατσαρού και έχει 5 παιδιά.
Βιογραφικά στοιχεία
Γεννήθηκε και μεγάλωσε στον Πειραιά. Αποφοίτησε από το Οικονομικό Γυμνάσιο του Πειραιά. Έχει ολοκληρώσει το πρόγραμμα OPM στο Harvard Business School.
Ξεκίνησε να εργάζεται από μικρή ηλικία στο χώρο της εμπορίας ναυτιλιακών υλικών. Σε ηλικία 19 ετών, παράλληλα με τις σπουδές του, ίδρυσε την πρώτη του επιχείρηση. To 1974 ίδρυσε τον Όμιλο AXON, έναν οργανισμό με πολύπλευρη δραστηριότητα που περιλαμβάνει εταιρίες στους κλάδους των υπηρεσιών υγείας, των αντιπροσωπεύσεων, των εκδόσεων, της ανάπτυξης λογισμικού, των οικονομικών υπηρεσιών, του real estate development, της εμφιάλωσης και εμπορίας νερού.
Το 1991 εξαγόρασε το 20% της EUROMEDICA Α.Ε. Σήμερα η EUROMEDICA αποτελεί έναν από τους μεγαλύτερους ιδιωτικούς Ομίλους παροχής υπηρεσιών υγείας, με 68 μονάδες σε 25 πόλεις της Ελλάδας, 10.000 συνεργαζόμενους γιατρούς και πάνω από 2.600 εργαζόμενους. Ο Θωμάς Λιακουνάκος έχει διατελέσει μέλος διοικητικών συμβουλίων σημαντικών οργανισμών, όπως τα American – Hellenic Chamber of Commerce, British – Hellenic Chamber of Commerce και German – Hellenic Chamber of Commerce.
Υπόθεση Interaction
Ο Θωμάς Λιακουνάκος συνελήφθη αργά το βράδυ της Δευτέρας 28 Σεπτεμβρίου 2015, κατηγορούμενος για υπόθεση χρηματισμού Ελλήνων κρατικών αξιωματούχων από υπεράκτια (offshore) εταιρεία ονόματι Interaction, η οποία φέρεται να του ανήκει κατά τα συμπεράσματα της ανακριτικής αρχής.
Η υπόθεση στην οποία εμπλέκεται, αφορά την αγορά πολεμικών αεροσκαφών του ελληνικού Υπουργείου Εθνικής Άμυνας από την σουηδική εταιρεία Ericsson, την οποία εκπροσωπούσε στην Ελλάδα η εταιρεία AXON του Θ. Λιακουνάκου.
Την Παρασκευή 2 Οκτωβρίου 2015 κρίθηκε προφυλακιστέος μετά την εξάωρη απολογία του στην ανακρίτρια διαφθοράς Βασιλική Μπράτη.
Αφέθηκε ελεύθερος μετά από έξι μήνες, τον Απρίλιο του 2016, καθώς το Συμβούλιο Πλημμελειοδικών, στο οποίο είχε προσφύγει, έκανε δεκτή την αίτηση αποφυλάκισης που είχε υποβάλλει, κρίνοντας ως καταχρηστική την προσωρινή του κράτηση.
Παραπομπές
Κατηγορία:Έλληνες επιχειρηματίες
Ντούρατ Αλ Μπαχρέιν
Το Ντούρατ Αλ Μπαχρέιν (درة البحرين) είναι το τρίτο μεγαλύτερο τεχνητό νησί στο Μπαχρέιν, μετά τη Βόρεια Πόλη και τα νησιά Ντιγιάρ Αλ Μουχάρακ. Βρίσκεται 40,5 χιλιόμετρα νότια της πρωτεύουσας Μανάμα στη νήσο Μπαχρέιν και απέχει 54 χιλιόμετρα από το Διεθνές αεροδρόμιο του Μπαχρέιν.
Περιγραφή
Η μαρίνα είναι μια κοινοπραξία μεταξύ της Durrat Khaleej Al Bahrain Company και του Tameer, ενός από τους κορυφαίους προγραμματιστές της περιοχής του Συμβουλίου Συνεργασίας του Κόλπου. Η ανάπτυξη της μαρίνας είναι η πρώτη του τύπου της και του μεγέθους της στη Μέση Ανατολή.
Ιστορία
Το 2002, καθορίστηκαν σχέδια για το έργο. Οι εργασίες ξεκίνησαν το 2004. Τον Φεβρουάριο του 2008, οι εργασίες για το έργο διακόπηκαν, καθώς περισσότεροι από 1.300 εργαζόμενοι σταμάτησαν την εργασία σε μια διαφωνία σχετικά με τις αμοιβές. Οι εργαζόμενοι που ήταν εγκατεστημένοι σε στρατόπεδο εργασίας στο εργοτάξιο, απήργησαν απαιτώντας καλύτερους μισθούς και παραπονέθηκαν για τις κακές συνθήκες διαβίωσης. Η απεργία τερματίστηκε σε σύντομο χρονικό διάστημα.
Γεωγραφία
Το έργο ύψους 7 δισεκατομμυρίων δολαρίων αποτελείται από μια σειρά από 15 μεγάλα τεχνητά νησιά, τα οποία καλύπτουν έκταση περίπου 5 τετραγωνικών χιλιομέτρων. Έχει έξι ατόλες, πέντε νησιά σε σχήμα ψαριού, δύο νησιά σε σχήμα ημισελήνου και δύο ακόμη μικρά νησιά που σχετίζονται με την περιοχή της Μαρίνας.
Διοίκηση
Το νησί ανήκει στο Νότιο Κυβερνείο. Η εταιρεία ανάπτυξης ίδρυσε έναν οργανισμό για τη διαχείριση της τρέχουσας λειτουργίας του έργου. Ο Τζούλιαν Μπάτσον διορίστηκε ως ο πρώτος Διευθύνων Σύμβουλος της Durrat Resort Management.
Μεταφορά
Τα νησιά έχουν δύο ανυψωμένους δρόμους που τα συνδέουν με τη νήσο Μπαχρέιν.
Γεγονότα Δεκεμβρίου 2015
31 Δεκεμβρίου
12
Ποδάγρα (Λουκιανός)
Η Ποδάγρα ή τραγοποδάγρα ή τραγωδοποδάγρα, που εμφανίζεται σε ορισμένους κώδικες, είναι τραγωδία σε σατυρικό ύφος του Λουκιανού για τέσερεις ηθοποιούς: τον Ασθενή (ποδαγρόν), τη θεά Ποδάγρα, τον Άγγελο, τον Γιατρό, τον Χορό και τους Πόνους.
Η αυθεντικότητα του έργου
Πολλοί εκδότες των έργων του Λουκιανού θεωρούν ότι η Ποδάγρα είναι νόθο ποίημα, ενώ άλλοι υποστηρίζουν ότι το ποίημα Ωκύπους και η Ποδάγρα αποτελούν την αρχή και το τέλος του ίδιου έργου.
Ωστόσο Ο M.D. Macleod (ένας από τους μεταφραστές και σχολιαστές των έργων του Λουκιανού στην έκδοση Loeb) υποστηρίζει πως η ποδάγρα είναι σαφώς γνήσιο έργο. Το ύφος, η στιχουργική ικανότητα και η χρήση του ποιητικού λεξιλογίου προδίδουν ικανότατο συγγραφέα, που ξέρει να χειρίζεται τους ιάμβους και αναπαίστους, ακολουθώντας τους κανόνες σϋνθεσης τραγικών στίχων. Ένας άλλος εκδότης του έργου, ο J. Zimmermann, στηριζόμενος στη θέση του έργου στον κώδικα Γ (Λαυρεντιανός 10ου αι.), στη συγκρατημένη ασέβεια προς τους θεούς και στη στιχουργική δεξιοτεχνία τού δημιουργού, θεωρεί επίσης ότι η Ποδάγρα είναι γνήσιο έργο του Λουκιανού.
Η αιτία της συγγραφής
Ο λόγος που οδήγησε τον Λουκιανό να γράψει σατιρκό ποίημα για την ποδάγρα ήταν προσωπικός παρ΄όλο που στον Μένιππο και στα προς Κρόνον αναφέρει ότι η αρρώστια αυτή έπληττε μόνο τους πλούσιους, από το έργο Ηρακλής και τις σχετικές αναφορές στο Περί των επιμισθώ συνόντων (συντηρουμένων) διαφαίνεται πως ήταν και ο ίδιος θύμα της.
Επικρίσεις ποδάγρας για τα πολυμήχανα φάρμακα
Αφότου πρωτοεμφανίστηκε το ανθρώπινο γένος όλοι δοκιμάζουν να αφανίσουν τη δύναμή μου, ανακατώνοντας διαρκώς πολυμήχανα φάρμακα. Καθένας δοκιμάζει διαφορετικό τέχνασμα εναντίον μου· τρίβουν αρνόγλωσσα και σέλινα για να με πολεμήσουν, φύλλα μαρουλιού (θριδάκων) και αντράκλα (ανδράχνην), άλλοι τσουκνίδες (κνίδας), βολβούς, μήκωνα (παπαρούνα), άλλοι κουβαλούν φακές (φακούς), βρασμένα καρότα (σταφυλῖνον ἑφθόν), άλλοι φύλλα ροδακινιάς (Περσικών), ρόδια (σίδια), φύλλα καλοβρασμένου λάχανου (κράμβης), αλεύρι από κουκιά (άλευρα κυάμων), γύψο από την Πάρο· μαγειρεύουν φρύνους, αρουραίους (μυγαλάς), σαύρες, γάτες (γαλάς), ύαινες (υαίνας), αντιλόπες (τραγελάφους) αλεπούδες (αλώπεκας).
Για την Άτη, που έγραψε ο Όμηρος, είμαι εγώ αυτή που βαδίζει πάνω στο κεφάλι των ανδρών με ανάλαφρο βήμα. Οι πιο πολλοί όμως θνητοί με αποκαλούν Ποδάγρα, επειδή κυνηγώ τα πόδια.
Έμιλ Κρίγκερ
Ο Έμιλ Κρίγκερ (γερμ. Emil Krüger, 1855-1925) υπήρξε Γερμανός πολιτικός μηχανικός, κριτικός τέχνης, και καθηγητής της δευτεροβάθμιας εκπαίδευσης.
Βιογραφία
Γεννήθηκε στις 2 Φεβρουαρίου 1855 στο Φέρχεν. Ο πατέρας του ήταν αγρότης. Αφού πήγε σχολείο και γυμνάσιο σπούδασε πολιτικός μηχανικός στο Πολυτεχνείο της Δρέσδης και στην Ακαδημία του Βερολίνου. Διορίστηκε στο δημόσιο και πήρε προαγωγή το 1885 στη θέση του κρατικού έφορου πολεοδομίας. Το 1906 ασχολήθηκε με θέματα ύδρευσης. Διορίστηκε το 1913 καθηγητής στο νεοϊδρεθέν Ινστιτούτου Ύδρευσης του Βερολίνου.
Απεβίωσε στις 27 Δεκεμβρίου 1925 στο Ανόβερο.
Πηγές
Κατηγορία:Γερμανοί πανεπιστημιακοί Κατηγορία:Γερμανοί πολιτικοί μηχανικοί
Φάληρος
Στην ελληνική μυθολογία με το όνομα Φάληρος ή Φαληρέας (Φαληρεύς) είναι γνωστός ένας ήρωας, γιος του Άλκωνα και εγγονός του Ερεχθέα. Ο Φάληρος πήρε μέρος στην Αργοναυτική Εκστρατεία, ήταν δηλαδή ένας από τους Αργοναύτες. Αναφέρεται ότι ίδρυσε το Φάληρο, που πήρε το όνομά του από αυτόν, καθώς και την Παρθενόπη ή Νεάπολη στην Ιταλία.
Πηγές
Φαληρος Κατηγορία:Επώνυμοι ήρωες της ελληνικής μυθολογίας
Πιστά Ερωτευμένοι (ταινία)
Το Πιστά Ερωτευμένοι (αγγλ. Keeping the Faith είναι μια ρομαντική κομεντί του 2000, σε σενάριο του Στούαρτ Μπλούμπεργκ και σκηνοθεσία Έντουαρντ Νόρτον. Η ταινία βγήκε στις αίθουσες στις 5 Απριλίου του 2000, στοίχισε 30 εκατομμύρια δολάρια και απέφερε 37 εκατομμύρια δολάρια στα Αμερικανικά ταμεία.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2000 Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Σκηνοθετικό ντεμπούτο σε ταινίες Κατηγορία:Αμερικανικές buddy ταινίες Κατηγορία:Ταινίες γυρισμένες στο Νιου Τζέρσεϊ
Βορειοανατολική Περιφέρεια (Μποτσουάνα)
Η Βορειοανατολική Περιφέρεια είναι μια από τις 9 περιφέρειες της Μποτσουάνα. Έχει έκταση 5.120 τ.χλμ. και πληθυσμό 132.422 κατοίκων με πυκνότητα 25,9 κατοίκων ανά τ.χλμ. Πρωτεύουσα είναι η Μασούνγκα.
Γεωγραφία
Η Βορειοανατολική Περιφέρεια βρίσκεται βορειοανατολικά της Μποτσουάνα. Συνορεύει στα δυτικά και νότια με την Κεντρική Περιφέρεια και στα ανατολικά με τη Ζιμπάμπουε. Έχει έκταση 5.120 τ.χλμ.
Επαρχίες
Η Βορειοανατολική Περιφέρεια συμπεριλαμβάνει μόνο τη Βορειοανατολική επαρχία.
Myst
Το Myst είναι βιντεοπαιχνίδι παζλ και περιπέτειας, που σχεδιάστηκε και σκηνοθετήθηκε από τους αδελφούς Robyn και Rand Miller. Αναπτύχθηκε από την Cyan (νυν Cyan Worlds) και δημοσιεύθηκε από την Brøderbund. Οι Millers άρχισαν να εργάζονται στο Myst το 1991 και κυκλοφόρησε για Mac OS στις 24 Σεπτεμβρίου του 1993, ήταν το μεγαλύτερο project της Cyan μέχρι σήμερα. Οι διασκευές του παιχνιδιού έχουν κυκλοφορήσει για το Sega Saturn, PlayStation, 3DO, Microsoft Windows, Atari Jaguar CD, CD-i, AmigaOS, PlayStation Portable, Nintendo DS, iOS, και το Nintendo 3DS.
Το Myst βάζει τον παίκτη στο ρόλο του Ξένου (Stranger), ο οποίος χρησιμοποιεί ένα ειδικό βιβλίο για να ταξιδέψει στο νησί του Myst. Εκεί, ο παίκτης χρησιμοποιεί άλλα ειδικά βιβλία που έχουν γραφτεί από έναν τεχνίτη και εξερευνητή που ονομάζεται Atrus, και ο παίκτης ταξιδεύει σε διάφορους κόσμους γνωστούς ως "Ages". Υπάρχουν ενδείξεις που βρίσκονται σε καθένα από αυτά τα Ages που βοηθάνε τον παίκτη να ανακαλύψει το παρελθόν των χαρακτήρων του παιχνιδιού. Το παιχνίδι έχει πολλές καταλήξεις, ανάλογα με τη διάρκεια της δράσης.
Μετά την κυκλοφορία, το Myst ήταν μεγάλη επιτυχία, με τους κριτικούς που εγκωμιάζουν την ικανότητα του παιχνιδιού να βυθίζει τους παίκτες στο φανταστικό κόσμο. Το Myst ήταν το καλύτερο σε πωλήσεις παιχνίδι για PC μέχρι το The Sims να υπερβεί τις πωλήσεις του το 2002. Το Myst βοήθησε την πρόοδο της τότε εκκολαπτόμενης τεχνολογίας CD-ROM. Η επιτυχία του Myst ήταν η αφορμή για την γέννηση μιας τριλογίας με τέσσερα βιντεοπαιχνίδια, τη συνέχεια του Myst το Riven, το Myst III: Exile, το Myst IV: Revelation και τον τελευταίο τίτλο της σειράς Myst V: End of Ages, καθώς και πολλά spin-off παιχνίδια και μυθιστορήματα.
Εξωτερικοί σύνδεσμοι
Κατηγορία:Myst Κατηγορία:Βιντεοπαιχνίδια του 1993 Κατηγορία:Βιντεοπαιχνίδια περιπέτειας πρώτου προσώπου Κατηγορία:Βιντεοπαιχνίδια παζλ Κατηγορία:Βιντεοπαιχνίδια Amiga Κατηγορία:Βιντεοπαιχνίδια του PlayStation Κατηγορία:Βιντεοπαιχνίδια του PlayStation Portable Κατηγορία:Βιντεοπαιχνίδια του Sega Saturn Κατηγορία:Βιντεοπαιχνίδια του iOS Κατηγορία:Βιντεοπαιχνίδια του Nintendo DS Κατηγορία:Βιντεοπαιχνίδια του Nintendo 3DS Κατηγορία:Βιντεοπαιχνίδια των Windows Κατηγορία:Βιντεοπαιχνίδια των Mac OS Κατηγορία:Βιντεοπαιχνίδια της Cyan Worlds Κατηγορία:Βιντεοπαιχνίδια της Psygnosis Κατηγορία:Βιντεοπαιχνίδια της Sunsoft Κατηγορία:Βιντεοπαιχνίδια του 3DO Κατηγορία:Βιντεοπαιχνίδια ανεπτυγμένα στις Ηνωμένες Πολιτείες Κατηγορία:Βιντεοπαιχνίδια του CD-i
Διονύσιος Λάτας
Γεννήθηκε από φτωχούς γονείς στο Γερακάρι Ζακύνθου το 1835. Εκπαιδεύτηκε στο ελληνορθόδοξο σχολείο της Βηθλεέμ και στη συνέχεια στη Θεολογική Σχολή των Ιεροσολύμων. Στη συνέχεια ήλθε στην Αθήνα και φοίτησε στο Πανεπιστήμιο Αθηνών νομικά και ακολούθως μετέβη προς συμπλήρωση των σπουδών του στην Ευρώπη. Επιστρέφοντας στην Αθήνα διορίστηκε στον Ι. Ναό του Αγίου Παντελεήμονα όπου το 1884 χειροτονήθηκε επίσκοπος αναλαμβάνοντας Μητροπολίτης στην Ιερά Μητρόπολη Ζακύνθου.
Κατά την ποιμαντορία του διακρίθηκε για την ευγλωττία του και την πειθώ των κηρυγμάτων του. Εργάστηκε για την ανύψωση του κλήρου αλλά και παράλληλα κατάργησε έθιμα που αντέβαιναν στις ιεροτελεστίες όπως το κάψιμο του Ιούδα δημιουργώντας μεγάλη αναστάτωση στη νήσο, αλλά και γενικότερα. Διακόσμησε τον μητροπολιτικό ναό και ίδρυσε σχολή εκκλησιαστικής μουσικής.
Ο Διονύσιος Ζακύνθου ταξίδεψε στην Ευρώπη, Ιαπωνία και ΗΠΑ όπου και έλαβε μέρος στο Παγκόσμιο Θρησκευτικό Συνέδριο του Σικάγου όπου και εκφώνησε λόγο στην αγγλική. Θεωρήθηκε τότε μία από τις εξέχουσες μορφές του ελληνικού κλήρου.
Σημειώνεται τέλος ότι υπήρξε ιδιαίτερα φίλα προσκείμενος προς τους Εβραίους, κι από το 1881 πριν την εκλογή και χειροτονία του άρχισε να δημοσιεύει διάφορες πραγματείες θρησκευτικού πάντα περιεχομένου στην εκκλησιαστική εφημερίδα "Σιών" στην οποία διατελούσε συντάκτης από το 1881 μέχρι το 1889. Ο Διονύσιος Λάτας απεβίωσε στη Ζάκυνθο το 1894.
Πηγές
Διονυσιος
Μλάντεν Πέτριτς
Ο Μλάντεν Πέτριτς (Mladen Petrić, 1 Ιανουαρίου 1981) είναι Κροάτης ποδοσφαιριστής. Γεννήθηκε 1 Ιανουαρίου 1981 στο Ντούμπραβε της Σοσιαλιστικής Ομοσπονδιακής Δημοκρατίας της Γιουγκοσλαβίας. Η τελευταια ομάδα στην καριέρα του ήταν ο Παναθηναϊκός. Επίσης, έπαιζε στην Εθνικής ομάδας της Κροατίας.Είναι ένας από τους καλύτερους παίκτες της Κροατίας, έχοντας παίξει σε κορυφαίες ομάδες της Ευρώπης.
Καριέρα
Ξεκίνησε την καριέρα του στην Ελβετία στην ομάδα ΦΚ Μπάντεν, μένοντας μια σεζόν. Έπειτα μετακινήθηκε, στην ομάδα της Γκρασχόπερς Ζυρίχης, στην οποία αγωνίστηκε πέντε χρόνια και κατέκτησε δυο φορές (2001 και 2003) το Πρωτάθλημα Ελβετίας. Το 2004 πήρε μεταγραφή, για την ομάδα της ΦΚ Βασιλείας στην οποία έμεινα τρία χρόνια κερδίζοντας άλλο ένα πρωτάθλημα Ελβετίας,(2005) καθώς και ένα Κύπελλο Ελβετίας (2007). Στις 11 Ιουνίου 2007 πήρε μεταγραφή στη Γερμανία για λογαριασμό της Μπορούσια Ντόρτμουντ, στην οποία έμεινε μόλις μια σεζόν. Το 2008 συνέχισε στο γερμανικό πρωτάθλημα για λογαριασμό του Αμβούργου ΣΦ. Στο Αμβούργο έμεινε για τέσσερα χρόνια. Το καλοκαίρι του 2012 συνέχισε στην Αγγλία για λογαριασμό της Φούλαμ ΦΚ και σς 10 Σεπτεμβρίου 2013 πήρε μεταγραφή για την ομάδα της Γουέστ Χαμ με την οποία αγωνίστηκε μόλις για τέσσερα παιχνίδια χωρίς να σκοράρει. Τον Ιανουάριο του 2015, ήρθε στην Ελλάδα για λογαριασμό του Παναθηναϊκού. Με τον Παναθηναϊκό κατέκτησε ένα κύπελλο Ελλάδας το 2014. Στην ομάδα του Παναθηναικού έκλεισε και την καριέρα του το καλοκαίρι του 2016 σε ηλικία 35 ετών. Στο τελευταίο του παιχνίδι στην έδρα του Παναθηναϊκού, ο Πέτριτς τιμήθηκε από τον σύλλογο για την προσφορά του.
Παραπομπές
Κατηγορία:Κροάτες ποδοσφαιριστές Κατηγορία:Ποδοσφαιριστές Γκρασχόπερς Ζυρίχης Κατηγορία:Ποδοσφαιριστές ΦΚ Βασιλεία Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Αμβούργο ΣΦ Κατηγορία:Ποδοσφαιριστές Φούλαμ ΦΚ Κατηγορία:Ποδοσφαιριστές Γουέστ Χαμ Γιουνάιτεντ Κατηγορία:Ποδοσφαιριστές Παναθηναϊκού Κατηγορία:Επιθετικοί ποδοσφαιριστές Κατηγορία:Ποδοσφαιριστές ΦΚ Μπάντεν
Κατάληψη της Ιόππης
Η Κατάληψη της Ιόππης είναι αρχαία αιγυπτιακή ιστορία που περιγράφει την κατάκτηση της χαναανιτικής πόλης Ιόππης (Γιάφα) από τον Τζιχούτη, στρατηγό του Τούθμωση Γ'. Αντίγραφο του κειμένου σώζεται στον Πάπυρο Harris 500 του Βρετανικού Μουσείου.
Ιστορικός πυρήνας
μικρογραφία|O Αμενχοτέπ II, όπως απεικονίζεται στο ναό [[Αμάντα της Νουβίας. ]] μικρογραφία|Ο Tούθμωσις Γ' όπως απεικονίζεται στο [[Καρνάκ (Αίγυπτος)|Καρνάκ να εξουδετερώνει τους εχθρούς του. ]] Μέχρι πρόσφατα, η ιστορία αυτή θεωρούνταν ως μία αμιγώς λογοτεχνική αφήγηση της κατάκτησης της Ιόππης που τοποθετείται χρονολογικά στην αυγή της εκστρατείας του Tούθμωση Γ' στη Συρία. Ωστόσο, ο Τζιχούτη υπήρξε ιστορικό πρόσωπο που υπηρέτησε ως Στρατηγός και Επιτηρητής των Bορείων Ξένων Χωρών την εποχή της ηγεμονίας του Φαραώ Τούθμωση Γ'.
Παρά τον λογοτεχνικό απόηχο και χαρακτήρα της αφήγησης, οι ανασκαφείς της Γιάφα πρόσφατα διατύπωσαν την άποψη ότι μία καταστροφή που υπέστη ο αιγυπτιακός στρατός κατά την Ύστερη Εποχή του Χαλκού (υποπερίοδος ΙΒ), μεταξύ 1456 και 1400 π.Χ., μπορεί πράγματι να αποτελεί τον ιστορικό πυρήνα στον οποίο βασίστηκε η αφήγηση. Η θεωρία αυτή υποστηρίζεται από τη δημοσίευση των αποτελεσμάτων της έρευνας ενός εκτεταμένου στρώματος καταστροφής που περιείχε αιγυπτιακά αγγεία τα οποία χρονολογούνται στο μέσον της 18ης Δυναστείας, συμπεριλαμβανομένων και αγγείων της περιόδου βασιλείας του Αμενχοτέπ Β' (Amenhotep II). Τα αγγεία αυτά, καθώς και η κυπριακή κεραμική που εντοπίστηκε στο ίδιο στρώμα, υποδεικνύουν χρονολόγηση στο τέλος του 15ου αιώνα π.Χ., συνδεόμενη πιθανόν με την εξέγερση στο Aphek η οποία καταπνίγηκε στο έβδομο έτος της βασιλείας του Αμενχοτέπ Β', το 1418 π.Χ. Οι ανασκαφείς αποδίδουν την καταστροφή αυτή στη χαναανιτική εξέγερση κατά τη διάρκεια της οποίας οι Αιγύπτιοι έχασαν το οχυρό τους, ελάχιστο χρονικό διάστημα αφότου ο Tούθμωσις Γ' εγκατέστησε εκεί την φρουρά. Με αυτόν τον τρόπο η ιστορία συνδέει τα γεγονότα της ανακατάληψης της Ιόππης πιθανόν με τα όσα προηγήθηκαν της εκστρατείας των Αιγυπτίων εναντίον του Aphek και απέχουν από την εκστρατεία του Τούθμωση Γ' και την κατάληψη της Ιόππης, όπως υποστηρίζεται από ορισμένους μελετητές.
Η τακτική που ακολούθησε ο Τζιχούτη (Djehuty) στην κατάληψη της πόλης έχει πολλές ομοιότητες με το επεισόδιο του Δούρειου Ίππου από τον Τρωικό Πόλεμο που αφηγείται ο Όμηρος, αλλά θυμίζει επίσης και την ιστορία Ο Αλή Μπαμπά και οι Σαράντα Κλέφτες από τις Χίλιες και μία νύχτες. Η ιστορία της κατάληψης της Ιόππης, όμως, προηγήθηκε της ομηρικής αφήγησης κατά διακόσια και πλέον έτη. μικρογραφία|Τύπος [[Φοίνικες (αρχαίος λαός)|Φοινικικού πλοίου που ονομάζεται "ίππος" επειδή η πλώρη του έχει μορφή κεφαλιού αλόγου. Προέρχεται από ανάγλυφη παράσταση του ανακτόρου του Σαργών Β' στο Dur-Sharrukin. Ορισμένοι μελετητές υποστηρίζουν ότι υπήρχαν περιπτώσεις που οι επιτιθέμενοι χρησιμοποιούσαν ως "δώρο", ανάλογο αυτού που προσέφερε ο Τζιχούτη στους κατοίκους της Ιόππης, ένα πλοίο, όπου στο κουφάρι του είχαν κρυμμένους τους στρατιώτες οι οποίοι επρόκειτο να επιτεθούν.]] Μία σημαντική και ενδιαφέρουσα πτυχή της ιστορίας της κατάληψης της Ιόππης, την οποία μπορεί εύκολα να παραβλέψει κανείς, είναι ότι σε αυτήν αναφέρονται σημαντικοί όροι της κοινωνικής και φυλετικής ζωής της Ύστερης Εποχής του Χαλκού που σχετίζονται με τη Χαναάν ((h)apiru ή Χάβιρού ή Απιρού, παλαιότερα είχε πιθανολογηθεί η σχέση τους με τους Εβραίους), και τους Χουρρίτες και Χετταίους (maryannu).
Σύνοψη
Η αρχή της επεισοδίου της Κατάληψης της Ιόππης δεν μας είναι γνωστή. Ο Τζιχούτη εξουδετέρωσε με αιφνιδιασμό τον ηγεμόνα της πόλης και έπειτα έκρυψε διακόσιους από τους στρατιώτες του μέσα σε σακιά (ή καλάθια/ αγγεία) τα οποία μετέφερε εντός των τειχών φορτωμένα σε υποζύγια, παρουσιάζοντάς αυτά στους κατοίκους της Ιόππης ως τον φόρο υποτελείας του, δηλώντας μέσω του απεσταλμένου του ότι συμβιβάζεται. Οι στρατιώτες του δεν άργησαν να πεταχτούν ξαφνικά έξω από τα σακιά και να κατακτήσουν την πόλη.
Δείτε επίσης
Κατηγορία:Ιστορία της Αιγύπτου
Μπερτ Πάτενουντ
Ο Μπέρτραντ «Μπερτ» Άρθουρ Πάτενουντ (αγγλικά: Bertrand "Bert" Arthur Patenaude) (4 Νοεμβρίου 1909 – 4 Νοεμβρίου 1974) ήταν Αμερικανός ποδοσφαιριστής, ο οποίος αγωνιζόταν ως επιθετικός. Αναγνωρίζεται από τη FIFA ως ο σκόρερ του πρώτου χατ τρικ στην ιστορία του Παγκοσμίου Κυπέλλου. Είναι μέλος του Hall of Fame Ποδοσφαίρου των Ηνωμένων Πολιτειών.
Σταδιοδρομία σε συλλόγους
Γεννημένος στη Μασαχουσέτη το 1909, ο Πάτενουντ άρχισε να παίζει στα ανταγωνιστικά τοπικά πρωταθλήματα στη γενέτειρά του στο Φολ Ρίβερ. Το 1928, υπέγραψε το πρώτο του επαγγελματικό συμβόλαιο με τη Φιλαντέλφεια Φιλντ Κλαμπ της Αμέρικαν Σόκερ Λιγκ. Στα οκτώ παιχνίδια του με τη Φιλαντέλφεια σημείωσε 6 γκολ. Παρά αυτή την παραγωγικότητα, μετακόμισε στους J&P Κόουτς για ένα παιχνίδι πρωταθλήματος και μετά μετακόμισε στη γενέτειρά του για τους Φολ Ρίβερ Μάρκσμεν. Ενώ έπαιζε με τους Μάρκσμεν, ο Πάτενουντ σχημάτισε ένα «θανατηφόρο» δίδυμο με έναν άλλο ντόπιο παίκτη της Μασαχουσέτης, τον Μπίλι Γκονσάλβες (σημείωσε 112 γκολ σε 114 εμφανίσεις με τον σύλλογο της Μασαχουσέτης). Παρέμεινε στους Μάρκσμεν μέχρι το καλοκαίρι του 1930, κερδίζοντας το Κύπελλο ΗΠΑ του 1930 πριν μετακομίσει στους Νιούαρκ Αμέρικανς. Σκόραρε 7 γκολ σε 5 παιχνίδια στην αρχή της σεζόν 1930-1931, αλλά για το τέλος της σεζόν μετακόμισε πίσω στους Μάρκσμεν. Το 1931, οι Μάρκσμεν συγχωνεύτηκαν με την Νιου Γιορκ Σόκερ Κλαμπ για να σχηματιστούν οι Νιου Γιορκ Γιάνκις. Ωστόσο, η Φολ Ρίβερ είχε ήδη αρχίσει να παίζει παιχνίδια Εθνικού Κυπέλλου. Επομένως, ενώ οι Γιάνκις κέρδισαν το Εθνικό Κύπελλο, τα αρχεία δείχνουν ως νικητή τους Φολ Ρίβερ. Στο κύπελλο, ο Πάτενουντ σημείωσε πέντε γκολ στη νίκη των Γιάνκις με 6–2 στον πρώτο αγώνα επί των Μπρίκλεϊερς εντ Μέισονς ΦΚ από το Σικάγο. Ο Πάτενουντ παρέμεινε στους Γιάνκις μέχρι την άνοιξη του 1931. Την ίδια χρονιά, οι Γιάνκις μετακόμισαν στο Νιου Μπέντφορντ της Μασαχουσέτης, όπου η ομάδα πήρε το όνομα Νιου Μπέντφορντ Ουέιλερς.